CELEX: 22014D0192
Language: da
Date: 2014-09-25 00:00:00
Title: Det Blandede EØS-Udvalgs afgørelse nr. 192/2014 af 25. september 2014 om ændring af bilag XI (Elektronisk kommunikation, audiovisuelle tjenesteydelser og informationssamfund) og protokol 37 (der indeholder den i artikel 101 nævnte liste) til EØS-aftalen [2015/1260]

30.7.2015   
            
            
               DA
            
            
               Den Europæiske Unions Tidende
            
            
               L 202/44
            
         DET BLANDEDE EØS-UDVALGS AFGØRELSE
   Nr. 192/2014
   af 25. september 2014
   om ændring af bilag XI (Elektronisk kommunikation, audiovisuelle tjenesteydelser og informationssamfund) og protokol 37 (der indeholder den i artikel 101 nævnte liste) til EØS-aftalen [2015/1260]
   DET BLANDEDE EØS-UDVALG HAR —
   under henvisning til aftalen om Det Europæiske Økonomiske Samarbejdsområde, i det følgende benævnt »EØS-aftalen«, særlig artikel 98 og 101, og
   ud fra følgende betragtninger:
   
               (1)
            
            
               Kommissionens afgørelse C(2014) 462 af 3. februar 2014 om oprettelse af gruppen af europæiske tilsynsmyndigheder for audiovisuelle medietjenester bør indarbejdes i EØS-aftalen.
            
         
               (2)
            
            
               Hvis EØS-aftalen skal fungere ordentligt, skal protokol 37 til EØS-aftalen udvides til også at omfatte gruppen af europæiske tilsynsmyndigheder for audiovisuelle medietjenester, der blev oprettet ved Kommissionens afgørelse C(2014) 462, og bilag XI skal ændres for at fastsætte procedurerne for samarbejdet med denne gruppe.
            
         
               (3)
            
            
               Bilag XI og protokol 37 til EØS-aftalen bør derfor ændres —
            
         VEDTAGET DENNE AFGØRELSE:
   Artikel 1
   Følgende punkt indsættes efter punkt 5q (Europa-Parlamentets og Rådets direktiv 98/84/EF) i bilag XI til EØS-aftalen:
   
      
                  »5r.
               
               
                  
                     C(2014)462: Kommissionens afgørelse C(2014) 462 af 3. februar 2014 om oprettelse af gruppen af europæiske tilsynsmyndigheder for audiovisuelle medietjenester.
                  Afgørelsens bestemmelser gælder i forbindelse med aftalen med følgende tilpasning:
                  I artikel 4, stk. 1, indsættes ordene »og en repræsentant for EFTA-Tilsynsmyndigheden« efter ordet »Kommissionen«.
                  Vilkår for EFTA-landenes deltagelse i henhold til aftalens artikel 101:
                  EFTA-staterne deltager fuldt ud i arbejdet i gruppen af europæiske tilsynsmyndigheder for audiovisuelle medietjenester, men har ingen stemmeret.«
               
            
   Artikel 2
   Følgende punkt indsættes efter punkt 38 i protokol 37 til EØS-aftalen:
   
      
                  »39.
               
               
                  Gruppen af europæiske tilsynsmyndigheder for audiovisuelle medietjenester (Kommissionens afgørelse C(2014) 462 af 3. februar 2014 om oprettelse af gruppen af europæiske tilsynsmyndigheder for audiovisuelle medietjenester).«
               
            
   Artikel 3
   Den islandske og den norske udgave af Kommissionens afgørelse C(2014) 462, der offentliggøres i Den Europæiske Unions Tidendes EØS-tillæg, er begge autentiske.
   Artikel 4
   Denne afgørelse træder i kraft den 26. september 2014, forudsat at alle meddelelser er indgivet, jf. EØS-aftalens artikel 103, stk. 1 (1).
   Artikel 5
   Denne afgørelse offentliggøres i Den Europæiske Unions Tidendes EØS-afsnit og EØS-tillæg.
   
      Udfærdiget i Bruxelles, den 25. september 2014.
      
         
            På Det Blandede EØS-Udvalgs vegne
         
         Kurt JÄGER
         
            Formand
         
      
   
   
      (1)  Ingen forfatningsmæssige krav angivet.